
ROMÂNIA

JUDETUL VRANCEA

CONSILIUL LOCAL

AL MUNICIPIULUI FOCSANI
 HOTĂRÂRE
     Pentru modificarea anexelor nr. 1 şi nr. 2 la Hotărârea Consiliului Local al
                Municipiului Focşani  nr. 254/2013 privind aprobarea organigramei, 
                statului de funcţii şi numărului de personal pentru Serviciul Public “Creşe” 
                din Municipiul Focşani, cu modificările şi completările ulterioare  

           Consiliul Local al Municipiului Focsani, judetul Vrancea, întrunit în sedinţa ordinară;


- analizând proiectul de hotărâre iniţiat de Primarul Municipiului Focşani,  raportul Direcţiei economice - Serviciul resurse umane, managementul calităţii înregistrat la nr. 87325/20.11.2017 prin care se propune modificarea anexelor nr. 1 şi nr. 2  la Hotărârea Consiliului Local al Municipiului Focşani  nr. 254/2013 privind aprobarea organigramei, statului de funcţii şi  numărului de personal pentru Serviciul Public “Creşe” din Municipiul Focşani, cu modificările şi completările ulterioare, precum şi avizul favorabil al Comisiei de buget şi administraţie publică;  

          - văzând adresa nr. 1458/31.10.2017 a Serviciului Public “Creşe” din Municipiul Focşani ;
          -  în baza prevederilor Legii – cadru nr. 153/2017 privind salarizarea personalului plătit din fonduri publice;
- având în vedere  Ordinul nr. 77/07.04.2017 privind numărul maxim de posturi ce pot fi încadrate în anul 2017, la nivelul unităţilor administrativ – teritoriale din judeţul Vrancea, cu excepţia celor din cadrul capitolelor bugetare “Învăţământ” şi “Asigurări şi asistenţă socială”, finanţate din bugetele locale, precum şi din capitolul bugetar “Sănătate”, indiferent de sursa de finanţare, emis de Instituţia Prefectului-Judeţul Vrancea;
 - în conformitate cu prevederile Hotărârii Consiliului Local al Municipiului Focsani   nr. 263/2017, privind aprobarea salariilor de bază aferente funcţiilor din cadrul familiei ocupaţionale ”Administraţie”, utilizate în aparatul de specialitate al Primarului Municipiului Focşani, în aparatul permanent de lucru al Consiliului Local al Municipiului Focşani, precum şi în cadrul serviciilor publice din subordinea Consiliului Local al Municipiului Focşani;


- în baza art. 36 alin. (1) lit. „a” şi  alin. (3) lit.”b” şi  în temeiul art. 45 alin. (1)  din Legea nr. 215/2001 privind administraţia publică locală, republicată în anul 2007, cu modificările şi completările ulterioare;  
HOTĂRĂŞTE:

                   Art. 1. Modificarea anexelor nr. 1 şi nr. 2 la Hotărârea Consiliului Local al Municipiului Focşani  nr. 254/2013 privind aprobarea organigramei, statului de funcţii şi  numărului de personal pentru Serviciul Public “Creşe” din Municipiul Focşani, cu modificările şi completările ulterioare, după cum urmează:


(1) Anexa nr. 1 reprezentând organigrama şi numărul de personal pentru Serviciul Public “Creşe” din Municipiul Focşani se modifică în sensul că:

- la Creşa nr. 1 numărul de posturi scade de la 20 la 19;

- la Compartimentul contabilitate, financiar, administrativ numărul de posturi creşte de la 5 la 6;

      
- la Compartimentul creşe numărul de posturi scade de la 41 posturi la 40 ;


- numărul total de 47,5 posturi din cadrul  Serviciului Public “Creşe” din Municipiul Focşani rămâne neschimbat.



(2) Anexa nr. 2 reprezentând Statul de funcţii pentru Serviciul Public “Creşe” din Municipiul Focşani se modifică astfel:

-  desființarea unui post vacant de educator puericultor debutant de la Creșa nr.1;

- înființarea unui post de magaziner la Compartimentul  contabilitate, financiar, administrativ.
Numărul total de 47,5 posturi din cadrul Serviciului Public “Creşe” din Municipiul Focşani, aşa cum a fost aprobat prin Hotărârea Consiliului Local al Municipiului Focşani nr. 254/2013, cu modificările şi completările ulterioare, nu se modifică.
         Art. 2.   Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor şi Primarului Municipiului Focsani, care va asigura executarea acesteia prin  Serviciul administraţie publică locală, agricultură, Serviciul resurse umane, managementul calităţii, Serviciul buget, contabilitate şi prin Serviciul Public “Creşe” din Municipiul Focşani.
PREŞEDINTE DE ŞEDINŢĂ,

            Mihai Nedelcu                                                            Contrasemnează,

                                                                                   SECRETARUL MUNICIPIULUI 

                                                                                                     FOCSANI

                                                                                             Eduard Marian Corhană
Municipiul Focsani, 28 noiembrie 2017

